Почитувани,

Го изразуваме силно нашето несогласување со одлуката на Владата да ја продолжи долготрајната неправда кон складиштарите. Овиј чин промовира незаконска конкуренција кон оние кои се обврзани да го носат товарот на чување на Резервите и тоа е директен чин на нелегална државна помош. Со ваквата директна интервенција на пазарот со нафтени деривати преку одлагање на примената на новиот Закон за задолжителни нафтени резерви, која примена веќе по петти пат се одлага, се злоупотребува надоместокот за задолжителните резерви на нафта и нафтени деривати што се плаќа при увоз и/или при производство на нафтени деривати, кој содржан во малопродажните цени го плаќаат сите потрошувачи на нафтени деривати во државата.

Злоупотребата на надоместокот се однесува на тоа одредени државни органи, јавни институции, установи и јавни претпријатија без надомест и без обврска за враќање ги користат како помош државните задолжителни нафтени резерви. Со оваа одложена примена на споменатиот закон се доведува во прашање потребата од спроведување на јавен повик за набавка на нафтени деривати на корисниците на помош од државните нафтени резерви, или доколку се спроведе јавен повик истиот е само формалност.

Отворено прашуваме, со ваквите предлози за постојано одлагање на примената на Законот за задолжителни нафтени резерви , и нивно намалување од година во година, која институција во државата ќе сноси одговорност при евентуална криза во снабдувањето на пазарот со нафтени деривати, или повторно како и претходно последиците ќе бидат на товар на сите потрошувачи во државата.

Со почит,